২০২৩ ক্রিকেট বিশ্বকাপ
২০১১ ও ২০১৫ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হবে। আইসিসি র‌্যাঙ্কিংয়ের শীর্ষস্থানীয় আট দল স্বয়ংক্রিয়ভাবে খেলার যোগ্যতা অর্জন করবে। বাকী দুইটি স্থানের জন্য বাছাইপর্বের প্রতিযোগিতায় অংশগ্রহণের মাধ্যমে নির্ধারিত হবে। আইসিসির সহযোগী ও অনুমোদনলাভকারী প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না।
আইসিসি ওডিআই চ্যাম্পিয়নশীপ
আইসিসি ওডিআই চ্যাম্পিয়নশীপ () একটি আন্তর্জাতিক ক্রিকেট প্রতিযোগিতা, যা আন্তর্জাতিক ক্রিকেট কাউন্সিল (আইসিসি) কর্তৃক পরিচালিত হয়। মূলতঃ র‌্যাঙ্কিং পদ্ধতির মাধ্যমে দলগত পর্যায়ে নিয়মিতভাবে একদিনের আন্তর্জাতিক খেলায় অংশগ্রহণের মাধ্যেমে আইসিসি ওডিআই চ্যাম্পিয়নশীপ নির্ধারিত হয়। ১২টি টেস্ট ক্রিকেট খেলুড়ে দেশসহ (বাংলাদেশ, ভারত, পাকিস্তান, শ্রীলঙ্কা, অস্ট্রেলিয়া, ইংল্যান্ড, ওয়েস্ট ইন্ডিজ, জিম্বাবুয়ে, দক্ষিণ আফ্রিকা, নিউজিল্যান্ড, আফগানিস্তান এবং আয়ারল্যান্ড) আইসিসির অন্যান্য সহযোগী সদস্য দেশ এতে অংশ নেয়। প্রতিযোগিতাটির মাধ্যমে সাধারণ র‌্যাঙ্কিং পদ্ধতির ধারণা জন্মানো হয় যাতে নিয়মিত ওডিআই ক্রিকেটের সময় নির্দেশিকা অনুসারে দলগুলো একে-অপরের সাথে আন্তর্জাতিক খেলায় প্রতিদ্বন্দ্বিতা করে নিজেদের শ্রেষ্ঠত্ব প্রদর্শন করতে পারে। তবে নিজ মাঠ বা প্রতিপক্ষের মাঠে খেলার ফলে ওডিআই র‌্যাঙ্কিংয়ে বাড়তি সুবিধা পাওয়া যায় না।